Diari Oficial de la Generalitat Valenciana


Sumari del DOGV 9568, del 04-04-2023 (2023/3268)

RESOLUCIÓ de 23 de març de 2023, del director general de Medi Natural i d'Avaluació Ambiental, per la qual s'actualitza el Catàleg d'arbres monumentals i singulars de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9568

Data del DOGV
:   04-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3268


Data del document
:   23-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * protecció del medi ambient
    * protecció del paisatge
    * legislació
    * arbre

RESOLUCIÓ de 23 de març de 2023, del director general de Medi Natural i d'Avaluació Ambiental, per la qual s'actualitza el Catàleg d'arbres monumentals i singulars de la Comunitat Valenciana. [2023/3268]  
El Catàleg d'arbres monumentals i singulars de la Comunitat Valenciana, creat per la Llei 4/2006, de 19 de maig, de la Generalitat, de patrimoni arbori monumental de la Comunitat Valenciana, va ser publicat en virtut de l'Ordre 22/2012, de 13 de novembre, de la Conselleria d'Infraestructures, Territori i Medi Ambient i va ser actualitzat posteriorment mitjançant les resolucions d'11 de desembre de 2013, de 10 d'octubre de 2016 i de 15 de gener de 2020, de la Direcció General de Medi Natural i d'Avaluació Ambiental, per les quals es modificava el catàleg esmentat.  
El Catàleg d'arbres monumentals i singulars de la Comunitat Valenciana és un instrument dinàmic i la informació que conté es revisa i amplia periòdicament. Amb l'objectiu de donar-lo a conéixer de manera actualitzada, d'acord amb la disposició addicional única que preveu la citada Ordre 22/2012, es faculta el director general competent en matèria d'arbres monumentals a modificar el Catàleg d'arbres monumentals i singulars de la Comunitat Valenciana. D'acord amb el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica que estableix, en l'article 12, que és la Direcció General de Medi Natural i Avaluació Ambiental la competent en matèria de biodiversitat i gestió forestal sostenible el que abasta entre altres temes el que fa referència als arbres monumentals.  
  
És per tot això que resolc:  
  
Primer. Objecte  
Establir les pertinents modificacions del Catàleg d'arbres monumentals i singulars de la Comunitat Valenciana, la versió actualitzada del qual s'annexa a la present resolució. Les modificacions es publicaran també en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica.  
  
  
Segon. Publicació  
Publicar en el Diari Oficial de la Generalitat Valenciana aquesta resolució.  
  
València, 23 de març de 2023.- El director general de Medi Natural i d'Avaluació Ambiental: Julio Ramón Gómez Vivo.